Jan 05,2017
ఇండియన్‌ బ్యాంక్‌ మెగా హోమ్‌ లోన్‌ మెళా
నవతెలంగాణ,వాణిజ్యవిభాగం: ఈ నెల 6,7న మెగా హోమ్‌ లోన్‌ మెళాను నిర్వహించనున్నట్టు హైదరాబాద్‌ ఇండియన్‌ బ్యాంక్‌ జనరల్‌ మేనేజర్‌ జీ.లక్ష్మీపతి రెడ్డి ఒక ప్రకటనలో పేర్కొన్నారు. ఈ మెగా మెళా ఇండియన్‌ బ్యాంక్‌ జోనల్‌ ఆఫీస్‌ హిమయత్‌నగర్‌, గచ్చిబౌలి, శ్రీనగర్‌ కాలనీ, కూకట్‌పల్లి, మల్లాపూరమ్‌, సికింద్రాబాద్‌ శాఖల యందు ఏర్పాటు చేస్తున్నట్టు ఆయన తెలిపారు. దీంట్లో భాగంగా ఖాతాదారులకు, ప్రజలకు గృహా, వాహన, మోర్ట్‌గేజ్‌ రుణాలు అందజేయనున్నట్టు వివరించారు. ప్రతిఒక్కరూ ఈ కార్యక్రమంలో పాల్గొని తమ సొంతింటి కలని నిజం చేసుకోవాలని ఆయన కోరారు. ఇక పండుగ ఆఫర్‌లో భాగంగా ప్రాసెసింగ్‌ చార్జీలు ఎత్తివేసినట్టు వెల్లడించారు. అలాగే బిల్డర్లు ప్రాజెక్టుల నిర్మాణాల కోసం కావాల్సిన రుణాలకు దగ్గరల్లోని ఇండియన్‌ బ్యాంకులను సంప్రదించవచ్చునని ఆయన పేర్కొన్నారు. 2017 జనవరిను 'మంత్‌ ఆఫ్‌ గ్రేట్‌ రిటైల్‌ పుష్‌'గా నిర్వహించబోతున్నట్టు వెల్లడించారు. ఇందులో భాగంగా ఎంఎస్‌ఎంఈలకు, ఉద్యోగులకు రుణాలు అందించే అంశంపై దృష్టిసారించనున్నమని తెలిపారు.
మీ స్నేహితులకు రికమెండ్ చెయ్యండి